கேள்வி: ஏறுகோள் (ஆயர் விளையாட்டு) என்பது என்ன?
பதில்: படிமம்:Bullriding-India-PONGAL festival-Tamiword25.jpg ஏறுகோள் முல்லை (திணை) நிலத்து மக்களாகிய ஆயர் விளையாட்டு. ஏறுகோள் விளையாட்டு பற்றிக் கலித்தொகை நூலின் முல்லைக்கலியில் முதல் 6 பாடல்கள் விரிவான செய்திகளைத் தருகின்றன. கலித்தொகைப் பாடல்கள் தொன்றிய காலம் கி.பி. இரண்டாம் நூற்றாண்டு. மல்லல் மன்றத்து முரண்தலையில் காளைகளைத் தூண்டிவிட்டு தண்ணுமை முழக்கத்துடன் இது நடைபெற்றதைப் பெரும்பாணாற்றுப்படை குறிப்பிடுகிறது. மல்லல் மன்றத்து மதவிடை கெண்டி மடிவாய்த் தண்ணுமை நடுவண் சிலைப்பச் சிலைநவில் எறுழ்தோள் வீசி வலன்வளையூஉப் பகல்மகிழ் தூங்கும் தூங்கா இருக்கை முரண்தலை – பெரும்பாணாற்றுப்படை அடி 143 முதல் அக்காலத்து மக்கள் இந்த விளையாட்டு விழாவை ஏறுகோள் பாணி ஏறுகோள் சாறு என்றல்லாம் வழங்கினர். ஏறு தழுவும் ஆயர்குல வீரனைப் பொதுவர்என்பர் கலித்தொகை 101-16 நல்லினத்து ஆயர் பாண்டியன் மரபினர் கலித்தொகை 104-4